Viborger Samler, 1831-08-13
I de Deputeredes Kammer er Hr. Girod de "Ain valgt til Præsident og Dhrr. Dupont de l'Eure Berenger, Dupin og B. Deelessert til Vicepræsidenter. Lafsitte havde kun 170 og Hr. Girod 181 Stemmer; den absolute Majoritet var 180. Denne Seier med en Overvægt at kun fem Stemmer, hvoraf de tre tilhørte ham selv og te Colleger, har imidlertid Hr. Cassimir Perier saameget mere anseet som et Nederlag, da Oppositionens Candidat Hr. Dupont valgtes til Vicepræsident med en Majoritet af 10 Stemmer. Som en Følge heraf har han af Kongen forlangt og erholdt sin Afsked. Naturligviis circulere de forskjelligste Rygter og Sammensættelsen af det nye Ministerium. Til alle de forskjellige Combinationer, hvorpaa man gjætter, hører imidlertid Navnet Mold. Fremdeles nævnes Clauzel, Hu mann, Bignon og Branger; efter Andre Decate, Rigni. Det hedder, at Mole, der var bestemt til Premierminister og til at skabe det nye Ministerium, skal have vægret sig herved. - Hovedfordringen, som Franskmændene gjøre til det nye Ministerium, er virksom Hjælp for Polen; Jnteressen for dette Land er saa stor, at alle andre Hensyn for Øieblikket maae staae tilbage herfor. Den 2den August udbredte det Rygte sig i Paris, at Russerne havde taget Warschau med Storm, og ladet Alt springe over Klingen. Nu dannede der sig Grupper i Casse huset Rotunda; Samtalen blev stedse meere levende, og Folket skal især være bleven ophidset af spanske og italienske Flygtninger. En Hob strommede mod Palais-Royal under Udraabet: Polen leve! Ned med Russerne, Ned med Perier. En stærk Afdeling Nationalgarde og Linietropper ilede til, og da den blotte Opfordring ikke hialp, saa maatte Cavalleriet hugge ind. Efter en Times Forløb var Alt igjen roligt. - Greverne Lobau og Clauzel have erholdt Marschalstaven. - Den franske Escadre har forladt Tajo deels ifølge Forpligtelser, indgangne til det engelske Cabinet, deels fordi der ifølge Admiral Roussins Beretning, ikke viiste sig noget Partie af Betydenhed, der vilde virke mod Døn Miguel. - J Algier skal Franskmændenes Stilling være saa mislig, at Fregaten Artemisia, der med Prindsen af Jomville ombord viste sig for Havnen, ikke fandt det raadeligt at løbe ind. Moniteuren melder nogle Smaafordele, som General Berthezene har tilfægtet sig. - Mod Laffitte har det nu styrtede Ministerium tilladt sig de skjændigste Jntriguer for at forhindre hans Valg til Præsident. Man udspredte det Rygte, at han vilde see sig nødt til inden 8te Dage at giøre Opbud. Blandt de talrige Offere, han frem for enhver Anden har bragt Frankrig og sine Medborgere, hørte blandt Andet, at hans Huus havde for at redde et af de anseeligste parisiske Huse, der var sit Fald nær, gjort et Forskud af 300,060 Fr. og 15,000 Fr. Rent som Garantie for en Leverance til Invalidernes Hotel. Da han var bleven Minister, bad han Marschal Soult at indgaae en ny Contract og tilbød sig at dække den mulige Difference. Denne Sag ansaae Laffitte, der ved sin Jndtrædelse i Cabinettet havde opgivet sine Handelsaffairer, for tilendebragt. Men nu erholdt han et Brev fra Krigsministeren, at han ikke kunde faae sine Forskud for Juni Maaned betalte, naar han ikke udreddede 5000 Fr. Renter, Nu fik han Lys over de circulerende Rygter, og skrev til Marschallen, at han Jntet kjendte til Sagen, da han, som Marschallen bekjendt, havde opgivet alle Handelsaffairer men at han til Ærgrelse for sine Fjender endnu saae sig istand til at levere 5000 Fr. Rente. Uden at undersøge Fordringens Gyldighed. gav han strax Ordre til at udrede Summen. "Mit Huus - skriver Hr. Laffitte - har gjort Handelstanden et Forskud af mere end 25 Mill. Francs. for at hjælpe den at overstaae Julirevolutionens Crisis; om jeg ogsaa skulde tabe Alt, hvad der endnu ikke er tilbagebetalt af denne Sum, saa vilde jeg, Gud ske Lov endda ikke behøve at anraabe nogens Barmhjertighed." Moniteuren indeholder et Svar herpaa til Administrationens Retfærdiggjørelse, hvilket atter har fremkaldt et Giensvar fra Hr. Laffitte, fuld af ædel Selvfølelse.